Peta Wilson

Peta Gia Wilson (Sydney, 1970eko azaroaren 18a) aktore eta modelo australiarra da. La Femme Nikita telesailean Nikita protagonistaren rola betetzeagatik da ezaguna.

 Biografia 
Peta wilson Sydney hirian jaio zen. Gurasoak militarrak zituen eta hainbat urtez Papua Ginea Berrian bizi izan zen, aita bertara bidali baitzuten. 1982an gurasoak banatu egin ziren.

Peta Wilson modelo lanetan hasi zen, Australian eta Europan, eta 1991n Los Angelesera joan zen aktore ikasketak egitera, Arthur Mendozarekin Actors Circle Theatren eta Tom Waitsekin TomKat Repertory Groupen. Bost urtetako ikasketetan paper txiki batzuk egin zituen filme independentetan. 1996an New Yorkera aldatzea pentsatu zuen aktore ikesketa berriak egitera baina La Femme Nikita telesailerako castinga egin zuen eta 200 aktoreren artean bera izan zen aukeratua. Nikita film frantsesaren arrakastaren ondorioz sorturiko telesaila izan zen.

Atal bakoitzak ordubete irauten zuen eta 22 atal grabatu ziren denboraldiko lau sasoietan zehar. Bosgarren denboraldian zortzi atal izan zituen. Estatu Batuetako eta Kanadako konpainien arteko elkarlana izan zen eta Toronto inguruan errodatu zen. Roy Dupuis, Don Francks, Alberta Watson eta Eugene Robert Glazer aktoreak izan zituen alboan. Bi aldiz jazo zuen Gemini Award sarietarako izendapena, baina ez zuen irabazi.

2000 urtean Mercy thiller erotikoan protagonista izan zen eta hurrengo urteetan hainbat telefilmetan hartu zuen parte. 2003an The League of Extraordinary Gentlemen filmean aritu zen, papera bete behar zuen Monica Bellucci ordezkatuz. Arrakasta handia izan zuen filmak mundu osoan. 2006an Superman Returns filmean paper txiki bat izan zuen eta 2009an Beautiful film australiar independenteko protagonista izan zen. 2013an Liberator laburmetraiarengatik Cinerockom International Film Jaialdian emakumezko aktore onenaren saria jaso zuen.

 Filmografia 
 Filmeak 
 Urtea Filma Pertsonaia Oharrak 1995 The Sadness of Sex Ametsetako neska 1995 Naked Jane Marissa 1996 Loser Alyssha Rourke 1997 One of Our Own Cpl. Jennifer Vaughn  2000 Mercy Vickie Kittrie 2003 The League of Extraordinary Gentlemen Mina Harker  2006 Superman Returns Bobbie-Faye  2007 Gardens of the Night Sarah 2009 Beautiful Sherrie 2010 Errand boy Genie laburmetraia 2011 Somewhere Tonight Neska berezia ahotsa 2012 Liberator Marla Criswell lburmetraia 2015 Dutch Kills Ladye Bishop

 Telebista 
 Urtea Filma Pertsonaia Oharrak 1996 Woman Undone Receptionist telefilmea 1996 Strangers Martha atal bakarra 1996 Highlander Inspektorea atal bakarra 1997 Vanishing Point Motoan doan neska Telefilmea 1997-2001 La Femme Nikita Nikita 96 atal 2001 Other People Harriet Stone Telefilme pilotoa 2001 A Girl Thing Alex Mini-seriea 2002 Joe and Max Anny Ondra Telefilmea 2004 False Pretenses Dianne/Dee Dee Telefilmea 2005 Jonny Zero Aly 2 atal 2006 Two Twisted Mischa Sparkle atal bakarra 2009 Malibu Shark Attack Heather TV movie 2010 CSI: Miami Amanda atal bakarra 2012 The Finder Pope atal bakarra 2017 Michael Hutchence: The Last Rockstar Bere burua Dokumentala

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Sydneytarrak
Kategoria:Australiako emakume aktoreak